ब्राज़ील में बीसवें विश्व कप की शुरुआत हो चुकी है | इससे पहले उन्नीस विश्व कप हुए हैं उनमें भले ही सभी महाद्वीपों की भागेदारी निश्चित की गई लेकिन दबदबा यूरोप और द.अमरीका महाद्वीप का रहा है | अभी तक हुए उन्नीस विश्व कप मुकाबलों में दस बार यूरोपीय देशों ने इसे जीता है और नौ बार द.अमरीकी देशों ने | आयोजन के मामले में भी इन्हीं दो महाद्वीपों का वर्चस्व रहा है | सिर्फ तीन बार विश्व कप का आयोजन इन दोनों महाद्वीपों से बाहर हुआ है | पहली बार 1994 में अमेरिका में , दूसरी बार 2002 में द.कोरिया - जापान में और तीसरी बार 2010 में द.अफ्रीका में | यूरोप में इसका आयोजन सात देशों में दस बार { इटली - 1934,1990, फ़्रांस - 1938,1998, स्विट्जरलैंड - 1954, स्वीडन - 1958, इंग्लैण्ड - 1966, प.जर्मनी / जर्मनी - 1974,2006, स्पेन - 1982 } और द.अमरीका महाद्वीप के पाँच देशों में छह बार { उरग्वे - 1930, ब्राज़ील - 1950, चिली - 1962, मेक्सिको - 1970, 1986, अर्जेन्टीना - 1978 } और इस बार सातवीं बार { ब्राज़ील में }इसका आयोजन हो रहा है |